Diari Oficial de la Generalitat Valenciana


Sumari del DOGV 1504, del 14-03-1991 (1991/820602)

RESOLUCIÓ del Conseller d'Obres Públiques, Urbanisme i Transports, de 14 de febrer de 1991, per la qual s'aproven les bases per a la constitució d'una borsa de becaris per a diplomats en informàtica, estudiants de quart o cinquè curs de les escoles tècniques superiors o facultats amb especialitat en informàtica, i també aquelles persones que hagen acabat durant el curs 1989-90 els estudis en facultats o escoles tècniques superiors amb especialitat en informàtica
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1504

Data del DOGV
:   14-03-1991

Secció del DOGV
:   ALTRES DISPOSICIONS

Número del document
:   1991/820602


Data del document
:   14-02-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució del Conseller d'Obres Públiques, Urbanisme i Transports, de 14 de febrer de 1991, per la qual aprova les bases per a la constitució d'una borsa de becaris per a diplomats en informàtica, estudiants de quart o cinquè curs de les escoles tècniques superiors o facultats amb especialitat en informàtica i també aquelles persones que hagen acabat durant el curs 89-90 els estudis en facultats o escoles tècniques superiors amb especialitat en informàtica.  
En virtut de les facultats conferides per l'article 35 de la Llei 5/1983 de 30 de desembre de Govern Valencià, resolc:  
Aprovar les bases per a la constitució d'una borsa de becaris per a diplomats en informàtica, estudiants de quart o cinquè curs de les escoles tècniques superiors o facultats amb especialitat en informàtica, i també aquelles persones que hagen acabat durant el curs 89-90 els estudis en facultats o escoles tècniques superiors amb especialitat en informàtica.  
Primera. Objecte  
L'objectiu és l'elaboració d'una borsa de becaris per al suport de programació en aplicacions o projectes, o ambdós, que actualment es realitzen a la Conselleria d'Obres Públiques, Urbanisme i Transports.  
Segona. Requisits dels sol·licitants  
Podran optar a la beca:  
a) Els diplomats de l'Escola d'Informàtica.  
b) Els estudiants de quart o cinquè curs de les escoles tècniques superiors o facultats amb especialitat d'informàtica.  
c) Aquelles persones que hagen acabat els estudis en facultats o escoles tècniques superiors amb especialitat en informàtica.  
Tercera. Aspirants seleccionats  
La dotació màxima de les beques es determinarà anualment d'acord amb les previsions pressupostàries, i també el nombre, l?import i la durada d'aquestes. Es podrà efectuar la renovació per un període màxim de 12 mesos.  
Quarta. Formalització de sol·licituds  
Els candidats hauran de presentar en el Registre General de la Conselleria d'Obres Públiques, Urbanisme i Transports o enviar per qualsevol de les normes previstes en l'art. 66 de la Llei de Procediment Administratiu, juntament amb un imprés de sol·licitud emplenat, la següent documentació:  
a) Currículum, del qual formaran part les seues dades personals, fotocòpia del DNI, domicili habitual, data de naixement, telèfon, expedient acadèmic i qualsevol altre document que acredite la possessió d'altres títols o mèrits docents, professionals, coneixement d'idiomes, etc.  
b) Certificat acadèmic acreditatiu dels requisits exigits en la base 2 i de l'expedient acadèmic presentat.'  
c) Hauran de fer constar en la sol·licitud: «Beques d'informàtica de l'any 1991».  
Cinquena. Termini de sol·licitud  
El termini per al lliurament de sol·licituds serà de quinze dies naturals a partir de l'endemà de la publicació d'aquesta convocatòria en el DOGV.  
Sisena. Termini de selecció i concessió de beques  
1. La borsa de becaris serà constituïda per resolució de l?Hble. Sr. Conseller d'Obres Públiques, Urbanisme i Transports a la vista de la decisió del jurat, que serà presidit pel Secretari general o persona en qui delegue. Formaran part del jurat com a vocals dos representants del Servei d'Organització i informàtica de la Conselleria d'Obres Públiques, Urbanisme i Transports, que seran el tècnic d'Organització i el tècnic de Sistemes, que actuarà de Secretari.   
2. El jurat es reunirà dins dels 15 dies següents al compliment del termini de presentació de candidatures i podrà convocar a tots aquells candidats que considere convenient per tal de comprovar, mitjançant prova escrita o entrevista, aquells punts referents als mèrits adduïts que es consideren d'interés.  
3. La resolució de l'Hble. Sr. Conseller d'Obres Públiques, Urbanisme i Transports constituint la borsa amb la llista d'aspirants seleccionats serà publicada en el DOGV. Aquesta llista no significarà un ordre de selecció en la borsa sinó que es considerarà, en tot cas, l'adequació del treball que s'ha de realitzar amb les característiques dels integrats en la borsa.  
El Conseller d'Obres Públiques, Urbanisme i Transports es reserva la facultat d'interpretar el contingut d'aquestes bases a l'efecte de constituir la borsa de becaris.  
4. La condició d'integrant de la borsa de becaris d'informàtica no generarà en cap moment relació laboral amb la Generalitat Valenciana ni compromís d'accedir en qualsevol moment a la condició de becari.  
5. Per accedir a la condició de becari caldrà pertànyer a la llista de la borsa de becaris i també que es produesca una resolució de l'Hble. Sr. Conseller d'Obres Públiques, Urbanisme i Transports en què es procedesca a l'adjudicació de la beca al seu favor.  
6. La resolució de l'Hble. Sr. Conseller d'Obres Públiques, Urbanisme i Transports adjudicant les beques serà publicada també en el DOGV.  
Setena. Obligacions dels integrants de la borsa de becaris  
1. Les beques concedides als integrants de la borsa de becaris són incompatibles amb qualsevol altra beca o ajuda i amb el desplegament d'una activitat laboral regular. Si es produeix una infracció d'aquesta regla, la Conselleria d'Obres Públiques, Urbanisme i Transports quedarà autoritzada a cancel·lar l'aprofitament d'aquesta beca.  
2. Els becaris, una vegada reben la notificació d'haver estat seleccionats per a una beca, seran obligats a tenir una dedicació a les activitats de 30 hores setmanals, les quals hauran de ser realitzades sota la supervisió del personal del Servei d'Organització i informàtica de la Conselleria d'Obres Públiques, Urbanisme i Transports designat a l?efecte.  
Al final del període de la beca, el becari haurà d'elaborar una memòria de les activitats dutes a terme.  
La Conselleria d'Obres Públiques, Urbanisme i Transports s'encarregarà d'ordenar les activitats dels becaris i de resoldre les incidències que es produesquen durant el període d'aprofitament de les beques.  
La Conselleria d'Obres Públiques, Urbanisme i Transports podrà deixar sense efecte les beques en el cas que es produesca l'incompliment de les obligacions per part del becaris.  
Vuitena. Forma de pagament  
Les beques, en la quantia determinada en la Base 3a. es pagaran als becaris mensualment, després de l'informe favorable del Servei d'Organització i Informàtica (Secció d'Informàtica).  
València, 14 de febrer de 1991.   
El Conseller d'Obres Públiques, Urbanisme i Transports: Eugenio Burriel de Orueta.